ཡང་གསང་ཐུགས་བཅུད་འདུས་པ་ལས༔ རྟ་ཕག་
སྒྲུབ་ཐབས་བསྡུས་པ་དོན་གཉིས་
ནོར་བུ་བཞུགས༔
ན་མོ༔ སྐྱབས་ཀུན་འདུས་པ་དབང་ཆེན་རྟ་མགྲིན་ལ༔ གུས་པས་སྐྱབས་
འཆི་འགྲོ་དྲུག་སེམས་ཅན་ཀུན༔ རྣམ་གྲོལ་རྫོགས་བྱང་ཐོབ་ཕྱིར་སེམས་བསྐྱེད་
དོ༔ ཁམས་གསུམ་འཁོར་བ་དོང་ནས་སྤྲུགས་གྱུར་ཅིག༔ ཧྲཱི༔ རང་སེམས་མ་བཅོས་སྟོང་པའི་ངང་ཉིད་ལས༔ རང་རིག་ཁྲོ་བོའི་རྒྱལ་པོ་རྟ་མགྲིན་དམར༔
གཡས་པས་དབྱུག་ཏོ་གཡོན་པས་དབང་ཞགས་འཛིན༔ ཁྲོ་བོའི་ཆས་རྫོགས་ཞབས་གཉིས་འདོར་སྟབས་བསྒྲད༔ དབུ་གཙུག་རྟ་ཞལ་ལྗང་གུས་རྟ་སྐད་
འཚེར༔ ཕག་མོ་མཐིང་ཀ་གྲི་ཐོད་འཛིན་དང་སྦྱོར༔ ཡེ་ཤེས་མེ་དཔུང་འབར་བའི་ཀློང་ན་བཞེངས༔ ཐུགས་ཀར་ཧྲཱིཿ མཐར་སྔགས་ཕྲེང་གཡས་སུ་འཁོར༔
འོད་འཕྲོས་དོན་གཉིས་བྱས་ཤིང་ཚུར་འདུས་པས༔ སྣང་གྲག་རིག་གསུམ་
ལྷ་སྔགས་ཆོས་ཉིད་ངང་༔ མ་བཅོས་འཛིན་མེད་ཁྱབ་བརྡལ་ཆེན་པོར་སད༔ ཨོཾ་པདྨ་ཀྲོ་ཏ་ཧྱ་གྷྲྀ་ཝ་ཝཱ་རཱ་ཧཱི་སརྦ་སིདྡྷི་ཕ་ལ་ཧཱུྃ༔ མི་ཚིག་བར་མ་ཆོད་པ་རུ༔ བཟླས་པ་རྟགས་མཚན་མཐོང་བར་བཟླ༔ མཆོག་ལ་བློ་འདས་རང་ཞལ་མཇལ༔ ཐུན་མོང་ལས་བཞི་ལྷུན་གྱིས་གྲུབ༔ ཟབ་པའི་ཡང་བཅུད་མན་ངག་འདི༔ རྒྱལ་དབྱངས་ཐུགས་ཀྱི་གའུར་སྦོས༔ དུས་བབ་ལེགས་བཀྲོལ་བསྟན་
འགྲོར་སྨན༔ སྐལ་བ་ཅན་གྱི་དཔལ་དུ་ཤོག༔ ས་མ་ཡ༔ རྒྱ་རྒྱ་རྒྱ༔ ཞེས་པའང་ཨོ་རྒྱན་ནམ་མཁའ་གླིང་པ་དང་། ཏཱ་རེ་བདེ་ཆེན་དེ་ཝཱི་ཟུང་གིས་ཕབ་པ་དགེ།